CELEX: E2005C0003
Language: da
Date: 2005-01-19 00:00:00
Title: EFTA-Tilsynsmyndighedens henstilling nr. 3/05/KOL af 19. januar 2005 om kontrol af foderstoffers baggrundsindhold af dioxin og dioxinlignende PCB

6.10.2005   
            
            
               DA
            
            
               Den Europæiske Unions Tidende
            
            
               L 260/21
            
         EFTA-TILSYNSMYNDIGHEDENS HENSTILLING
   
   
      Nr. 3/05/KOL
   af 19. januar 2005
   om kontrol af foderstoffers baggrundsindhold af dioxin og dioxinlignende PCB
   EFTA-TILSYNSMYNDIGHEDEN,
   som henviser til aftalen om Det Europæiske Økonomiske Samarbejdsområde, særlig artikel 109 og protokol 1,
   som henviser til aftalen mellem EFTA-staterne om oprettelse af en tilsynsmyndighed og en domstol, særlig artikel 5, stk. 2, litra b), og protokol 1,
   som henviser til den retsakt, der er omhandlet i punkt 33 i kapitel II i bilag I til EØS-aftalen (Europa-Parlamentets og Rådets direktiv 2002/32/EF af 7. maj 2002 om uønskede stoffer i foderstoffer) (1), som ændret og tilpasset EØS-aftalen ved dennes protokol 1,
   som henviser til EFTA-Tilsynsmyndighedens beslutning 303/04/KOL af 1. december 2004, hvori det kompetente medlem af kollegiet anmodes om at vedtage henstillingen, såfremt udkastet til henstillingen er i overensstemmelse med udtalelse fra EFTA's Plante- og Foderstofudvalg, og
   som tager følgende i betragtning:
   
               (1)
            
            
               I retsakten, der er omhandlet i punkt 33 til kapitel II i bilag I til EØS-aftalen (direktiv 2002/32/EF), fastsættes maksimumsgrænser for fodermidlers og foderblandingers dioxinindhold.
            
         
               (2)
            
            
               Toksikologisk set burde maksimumsgrænserne gælde for både dioxin, furan og dioxinlignende PCB, men der er kun fastsat maksimumsgrænser for dioxin og furan og ikke for dioxinlignende PCB som følge af de meget begrænsede oplysninger, der foreligger om sidstnævntes prævalens. I henhold til ovennævnte retsakt skal maksimumsgrænserne første gang tages op til revision senest den 31. december 2004 på grundlag af nye oplysninger om indholdet af dioxin og dioxinlignende PCB, således at der ved fastsættelsen af maksimumsgrænserne også tages hensyn til dioxinlignende PCB.
            
         
               (3)
            
            
               Der er behov for at tilvejebringe pålidelige oplysninger i hele EØS om indholdet af dioxinlignende PCB i flest mulige produkter bestemt til foder (som defineret i den pågældende retsakt) for at få et klart billede af, hvilken udvikling der er i indholdet af disse stoffer i produkter til foder.
            
         
               (4)
            
            
               Der er en nøje sammenhæng mellem indholdet af dioxin, furan, dioxinlignende PCB og ikke-dioxinlignende PCB, men den er stadig ikke fuldt ud klarlagt. De prøver, der udvælges til analyse, bør derfor så vidt muligt også testes for ikke-dioxinlignende PCB.
            
         
               (5)
            
            
               EFTA-staterne sender EFTA-Tilsynsmyndigheden alle relevante oplysninger om og resultater vedrørende kilden og de foranstaltninger, der er truffet for at nedsætte indholdet af eller fjerne de uønskede stoffer, jf. artikel 4, stk. 2, i retsakten.
            
         
               (6)
            
            
               Det er vigtigt, at EFTA-staterne deltager i kontrollen af baggrundsindholdet af dioxin og dioxinlignende PCB i foderstoffer, og at oplysningerne regelmæssigt sendes til EFTA-Tilsynsmyndigheden.
            
         
               (7)
            
            
               EFTA-Tilsynsmyndigheden sender oplysningerne til Europa-Kommissionen, jf. artikel 2, stk. 1, i protokol 1 til aftalen om oprettelse af en tilsynsmyndighed og en domstol.
            
         
               (8)
            
            
               EFTA-staternes deltagelse i programmerne under bilag I i denne henstilling skal vurderes under hensyntagen til undtagelsesbestemmelserne, jf. kapitel II i bilag I til EØS-aftalen.
            
         
               (9)
            
            
               Foranstaltningerne i denne henstilling er i overensstemmelse med udtalelse fra EFTA's Plante- og Foderstofudvalg, der bistår EFTA-Tilsynsmyndigheden,
            
         HENSTILLER TIL EFTA-STATERNE:
   
               1)
            
            
               at de fra 2004 og frem til den 31. december 2006 fører kontrol med baggrundsindholdet af dioxin, furan og dioxinlignende PCB i produkter bestemt til foder, og at de til det formål hvert år udtager og analyserer prøver så ofte, som det anbefales i bilag I. Hyppigheden af prøveudtagningen tages hvert år op til revision med udgangspunkt i de høstede erfaringer
            
         
               2)
            
            
               at EFTA-staterne regelmæssigt sender EFTA-Tilsynsmyndigheden de oplysninger, der anmodes om i bilag II, og i det format, der er anført i samme bilag, således at disse kan samles i én database. De bør desuden tilvejebringe data fra de seneste år, som er indsamlet ved hjælp af en analysemetode, der er i overensstemmelse med den retsakt, der er omhandlet i punkt 1 zc i kapitel II i bilag I til EØS-aftalen (Kommissionens direktiv 2002/70/EF af 26. juli 2002 om krav til bestemmelse af indholdet af dioxin og dioxinlignende PCB i foderstoffer (2)), og som giver et billede af det normale baggrundsindhold.
            
         
               3)
            
            
               at EFTA-staterne så vidt muligt også undersøger, om prøverne indeholder ikke-dioxinlignende PCB.
            
         
      Udfærdiget i Bruxelles, den 19. januar 2005.
      
         
            På EFTA-Tilsynsmyndighedens vegne
         
         Bernd HAMMERMANN
         
         
            Medlem af Kollegiet
         
      
   
   
      (1)  EFT L 140 af 30.5.2002, s. 10. Senest ændret ved Kommissionens direktiv 2005/8/EF (EUT L 27 af 29.1.2005, s. 44).
   
      (2)  EFT L 209 af 6.8.2002, s. 15. Ændret ved direktiv 2005/7/EF (EUT L 27 af 29.1.2005, s. 41).
   
      BILAG I
      
         Tabel: Oversigt over det minimumsantal foderprøver, det anbefales at analysere hvert år. Fordelingen af prøver er baseret på produktionen og/eller anvendelsen i det enkelte land. Der lægges især vægt på fodermidler og foderblandinger, som forventes at have større variation i baggrundsindholdet af dioxin, furan og dioxinlignende PCB.
      
                  Anbefalet antal prøver i alt pr. land
               
               
                  Fodermidler, tilsætningsstoffer og forblandinger
               
               
                  Foderblandinger
               
            
                  Vegetabilske
               
               
                  Mineraler
               
               
                  Sporstoffer, bindemidler og antiklumpningsmidler
               
               
                  Forblandinger — alle arter
               
               
                  Animalske
               
               
                  I alt
               
               
                  Landdyr
               
               
                  Fisk
               
               
                  I alt
               
            
                  Land
               
               
                  Antal
               
               
                  Korn samt produkter og biprodukter heraf
               
               
                  Olieholdige frø og frugter samt produkter og biprodukter heraf/Bælgplantefrø samt produkter og biprodukter heraf
               
               
                  Tørrede planteprodukter og grovfoder
               
               
                  Andre vegetabilske materials fodermidler
               
               
                  Animalsk fedtstof/animalske produkter (herunder mælkepulver og ægprodukter)
               
               
                  Fiskeolie
               
               
                  Fiskemel
               
               
                  Antal
               
               
                  Kvæg
               
               
                  Svin
               
               
                  Fjerkræ
               
               
                  Andet (kaniner, heste, foder til (selskabsdyr)
               
               
                  Fisk
               
               
                  Antal
               
            
                  Island
               
               
                  67
               
               
                  3
               
               
                  3
               
               
                  3
               
               
                  2
               
               
                  1
               
               
                  1
               
               
                  2
               
               
                  3
               
               
                  19
               
               
                  16
               
               
                  53
               
               
                  3
               
               
                  3
               
               
                  3
               
               
                  2
               
               
                  3
               
               
                  14
               
            
                  Norge
               
               
                  127
               
               
                  5
               
               
                  5
               
               
                  5
               
               
                  3
               
               
                  3
               
               
                  3
               
               
                  5
               
               
                  3
               
               
                  13
               
               
                  15
               
               
                  60
               
               
                  3
               
               
                  3
               
               
                  3
               
               
                  2
               
               
                  56
               
               
                  67
               
            
   
      BILAG II
      A.   Forklarende bemærkninger til blanketten til indberetning af resultaterne af analysen af indholdet af dioxiner, furaner, dioxinlignende PCB'er og andre PCB'er i foder
      1.   GENERELLE OPLYSNINGER OM DE ANALYSEREDE PRØVER
      Land: Navnet på den medlemsstat, hvor kontrollen er gennemført.
      År: Det år, hvor kontrollen er gennemført.
      Produkt: Det analyserede foder. Så vidt muligt anvendes fodermiddelterminologien i Rådets direktiv 1996/25/EF af 29. april 1996 om omsætning og anvendelse af fodermidler. Når der er tale om foderblandinger, er sammensætningen en meget nyttig oplysning.
      Afsætningsled: Det sted, hvor produktet (prøven) er indsamlet.
      Angivelse af resultater: Resultaterne angives på produktbasis. Resultaterne angives på samme grundlag som maksimumsindholdet (beregnet for et foderstof med et vandindhold på 12 % — direktiv 2002/32/EF). Ved analyse af ikke-dioxinlignende PCB'er anbefales det stærkt at angive indholdet på samme grundlag.
      Prøveudtagningstype: Stikprøveudtagning — analyseresultater fra målrettet udtagning kan også rapporteres, men det skal da klart anføres, at der har været tale om målrettet udtagning, som ikke nødvendigvis giver et billede af det normale baggrundsindhold.
      Metode: Det angives, hvilken metode der er anvendt.
      Godkendelse: Det angives, om den valgte analysemetode er anerkendt.
      Usikkerhed (%): Det angives i procent, hvilken usikkerhed der er forbundet med analysemetoden.
      2.   SPECIFIKKE OPLYSNINGER OM DE ANALYSEREDE PRØVER
      Antal prøver: Antal analyserede prøver af samme produkt. Hvis der er analyseresultater for flere prøver, end der er kolonner i skemaet, tilføjes flere, nummererede kolonner sidst i blanketten.
      Produktionsmetode: Konventionel/økologisk (specificeres så vidt muligt).
      Område: For så vidt som det er relevant, oplyses det, i hvilket distrikt/hvilken region prøven er udtaget, gerne med angivelse af, om der er tale om et landdistrikt, bymæssig bebyggelse, et industriområde, en havn, åbent hav osv. (f.eks.: Bruxelles — bymæssig bebyggelse, Middelhavet — åbent hav).
      Antal delprøver: Hvis den analyserede prøve er en samleprøve, opgives antallet af delprøver (antal individuelle prøver). Er analyseresultatet baseret på blot én prøve, anføres »1«. Da antallet af delprøver kan variere fra samleprøve til samleprøve, bedes antallet angivet for hver prøve.
      Fedtindhold (%): Den procentdel, som fedt udgør af prøven (hvis tallet er kendt).
      Vandindhold (%): Den procentdel, som vand udgør af prøven (hvis tallet er kendt).
      3.   RESULTATER
      Dioxiner, furaner og dioxinlignende PCB'er: Resultaterne for de enkelte congenere angives i ppt — nanogram/kilo (ng/kg).
      Ikke-dioxinlignende PCB'er: Resultaterne for de enkelte congenere angives i ppb — mikrogram/kilo (μg/kg).
      LOQ: Bestemmelsesgrænsen i ng/kg eller μg/kg (for ikke-dioxinlignende PCB'er).
      LOD: Påvisningsgrænsen i ng/kg eller μg/kg (for ikke-dioxinlignende PCB'er).
      For analyserede congenere med en værdi under LOD (påvisningsgrænsen) anføres »< LOD« i resultatfeltet (LOD angives som en værdi). For analyserede congenere med en værdi under LOQ (bestemmelsesgrænsen) anføres »< LOQ« i resultatfeltet (LOQ angives som en værdi).
      Hvor der er analyseret PCB-congenere ud over PCB-7 og dioxinlignende PCB'er, tilføjes hver enkelt PCB-congenerenummer på blanketten (f.eks. 31, 99, 110 osv.). Hvis prøven er testet for flere PCB-congenere, end der er rækker i skemaet, tilføjes flere rækker sidst i blanketten.
      4.   BEMÆRKNINGER
      I dette felt angives, hvilken fedtekstraktionsmetode der er anvendt, samt eventuelle supplerende bemærkninger til de rapporterede oplysninger.
      B.   Blanket til indberetning af congener-specifikke analyseresultater for dioxiner, furaner, dioxinlignende PCB'er og andre PCB'er i foder